An dud unyezhek a-vihanik no deus nemet ur rouedad, ur staliad gerioù hag ur staliad neuronoù. Pa zeskont un eil, un trede pe ur seizhvet yezh, ret-mat eo dezho krouiñ en o empenn neo ket hepken ur staliad gerioù hag ur staliad reolennoù, pezh neo ket re ziaes, met ur rouedad neuronoù ouzhpenn. Kement-mañ neo ket re ziaes choazh pa vez heñvel a-walch framm ar yezh nevez ouzh hini ar yezh kentañ (evel re ar saozneg hag ar galleg), peogwir e vez awalch gant un nebeut kemmoù e rouedad ar yezh kentañ. Neo ket ar memes afer pa vez disheñvel-krenn an daou framm (evel ar galleg hag ar sinag) : ret eo dan empenn ehanañ da ober gant ar rouedad eo boas da implijout, ha krouiñ ur rouedad nevez penn-da-benn... Dont a raer a-benn hep re a ziaester pa groger yaouank-tre, pe dre dremen ur pennad-amzer hir en ur gevredigezh unyezhek. Kalz diaesoch eo pa groger diwezhat ha pa ne gaver kevredigezh unyezher ebet ; ne zeuer a-benn, ma teuer a-benn, nemet goude pleustriñ hir amzer war ar yezh nevez evit lakaat an empenn da stummañ e rouedad nevez.